На основу Члана 21. Одлуке о отуђењу и давању у закуп грађевинског земљишта у јавној својини општине Нови Кнежевац („Сл.лист општине Нови Кнежевац“ бр.3/2016) и Одлуке о покретању поступка за отуђење градског грађевинског земљишта донете на седници Општинског већа одржаној дана 17.05.2022. број: III-06-01/35 Комисија за отуђење и давање у закуп грађевинског земљишта и закуп пословног простора у јавној својини општине Нови Кнежевац, дана 08.06.2022 године, oбјављује

**Ј А В Н И О Г Л А С:**

**РАДИ ОТУЂЕЊА ГРАДСКОГ ГРАЂЕВИНСКОГ ЗЕМЉИШТА ИЗ**

**ЈАВНЕ СВОЈИНЕ ОПШТИНЕ НОВИ КНЕЖЕВАЦ**

**ПУТЕМ ЈАВНОГ НАДМЕТАЊА**

**I ПРЕДМЕТ ОТУЂЕЊА**

1. Градско грађевинско земљиште површине 556 м2, које се налази у Новом Кнежевцу, на катастарској парцели број 533, уписано у лист непокретности број 4945 К.О. Нови Кнежевац.

2. Наведена парцела налази се у јавној својини општине Нови Кнежевац 1/1.

**II УСЛОВИ ОТУЂЕЊА**

* Почетна купопродајна цена градског грађевинског земљишта износи 172.360,00 динара.
* За учешће у поступку јавног надметања неопходно је уплатити гарантни износ (депозит) који износи 20% од почетне цене, односно 34.472,00 динара.

прималац: Општина Нови Кнежевац, сврха уплате: Уплата депозита за учешће на лицитацији за отуђење грађевинског земљишта; број рачуна: 840-1033804-97;

* Лицитациони корак износи 8.618,00 динара.
* Коначна купопродајна цена грађевинског земљишта биће утврђена након спроведеног поступка јавног надметања.
* Учесници јавног надметања чија понуда не буде најповољнија имају право на повраћај гарантног износа (депозита) у року од 30 дана од дана одржавања јавног надметања.

**III ПРИЈАВЉИВАЊЕ НА ЈАВНО НАДМЕТАЊЕ**

Пријаве се достављају путем поште или писарнице Општинске управе општине Нови Кнежевац, на адресу Нови Кнежевац, ул.Краља Петра I Карађорђевића број 1, са назнаком

**„ПРЈАВА НА ЈАВНИ ОГЛАС РАДИ ОТУЂЕЊА ГРАДСКОГ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ОПШТИНЕ НОВИ КНЕЖЕВАЦ - КАТАСТАРСКА ПАРЦЕЛА 533 КО НОВИ КНЕЖЕВАЦ**

 На коверти треба да стоје основни подаци о лицу које се пријављује

(име и презиме, контакт телефон)

Понуђач може поднети само једну пријаву.

Уредна и потпуна пријава за јавно надметање мора да садржи:

За физичка лица:

* Име и презиме,
* ЈМБГ,
* адресу,
* фотокопију личне карте,
* доказ о уплати гарантног износа (депозита)
* назив пословне банке код које лице које се пријављује на јавно надметање има отворен рачун и број рачуна на који се може извршити повраћај депозита у случају да приликом јавног надметања његова понуда не буде најповољнија

За предузетнике и правна лица:

* назив/пословно име,
* матични број (МБ),
* порески идентификациони број (ПИБ),
* седиште,
* решење о упису у регистар привредних субјеката или други одговарајући регистар,
* овлашћење за заступање,
* доказ о уплати гарантног износа (депозита)
* назив пословне банке код које лице које се пријављује на јавно надметање има отворен рачун и број рачуна на који се може извршити повраћај депозита у случају да приликом јавног надметања његова понуда не буде најповољнија

Образац пријаве може се преузети на сајту општине Нови Кнежевац или лично у имовинско-правној служби (канцеларија број 15).

**IV ИЗБОР НАЈПОВОЉНИЈЕ ПОНУДЕ**

Поступак јавног надметања за отуђење градског грађевинског земљишта из јавне својине општине Нови Кнежевац, спроводи Комисија за отуђење и давање у закуп грађевинског земљишта и закуп пословног простора у јавној својини општине.

Критеријум за избор најповољније понуде је највиша понуђена купопродајна цена градског грађевинског земљишта која не може бити нижа од почетне купопродајне цене.

**V ПЛАЋАЊЕ КУПОПРОДАЈНЕ ЦЕНЕ И ЗАКЉУЧЕЊЕ УГОВОРА**

* Рок за плаћање купопродајне цене је најкасније до дана закључења и овере уговора.
* Уговор о отуђењу грађевинског земљишта закључује се у року од 30 дана од дана правоснажности одлуке о отуђењу грађевинског земљишта коју доноси Скупштина општине Нови Кнежевац.
* Учеснику јавног надметања чија понуда буде најповољнија износ уплаћеног депозита се урачунава као део унапред плаћене купопродајне цене.
* Трошкови овере купопродајног уговора код јавног бележника и други евентуални трошкови који могу произаћи из реализације овог правног посла падају на терет купца.
* Уколико понуђач чија се понуда прихвати као најповољнија, у року од 8 дана од дана пријема позива за закључење уговора, не закључи уговор, сматраће се да је одустао од купопродаје и губи право на повраћај депозита.

**VI ТРАЈАЊЕ ОГЛАСА И ДОДАТНЕ ИНФОРМАЦИЈЕ**

**Оглас остаје отворен до 11.07.2022 године.**

**Крајњи рок за подношење пријава је 11.07.2022.године, до 12:00 часова.**

Јавно надметање за наведено грађевинско земљиште спровешће се дана 14**.07.2022. године са почетком 10 часова** у згради СО Нови Кнежевац, улица Краља Петра Првог Карађорђевића бр. 1 у сали број 16.

Представници правних лица дужни су да приложе пуномоћје за заступање а физичко лице свој идентитет доказује личном картом

За све информације у вези огласа и отуђења грађевинског земљишта можете се обратити на телефон 0230/82-043 или лично код Видаковић Милета у канцеларији број 15.

РЕПУБЛИКА СРБИЈА

АП ВОЈВОДИНА

СКУПШТИНА ОШТИНЕ НОВИ КНЕЖЕВАЦ

**-Комисија за отуђење и давање у закуп**

 **грађевинског земљишта и закуп пословног**

**простора у јавној својини општине Нови Кнежевац-**

Број: I-020-31/2022-3

Дана: 08.06.2022. године

Нови Кнежевац